31/07/2020 | Administración LocalMunicipal
Cedeira
Anuncio de devolución de taxas deportivas

ANUNCIO En data 27 de xullo de 2020 aprobouse a resolución n.º 380/2020 no seo de expediente de devolución de ingresos indebidos derivados do peche das instalacións deportivas municipais pola crise sanitaria da COVID19. Aos efectos do artigo 45.1 da Lei 39/2015, do 1 de outubro, da Lei do procedemento administrativo común das administracións públicas se leva a cabo a publicación da citada resolución. En aplicación da normativa sobre protección de datos as listaxes completas con todos os datos persoais se poderán consultar nas dependencias deportivas. << RESOLUCIÓN Expediente: 2020/G003/000290 A situación extraordinaria xerada pola evolución do coronavirus COVID-19 deu lugar á aprobación do Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada pola COVID-19 con efectos do día 14 de marzo de 2020. Por tal motivo, o Concello de Cedeira procedeu ao peche das instalacións deportivas municipais así como á suspensión das actividades desta natureza. En consecuencia, os veciños e usuarios quedaron privados de facer uso das devanditas instalacións e o concello deixou de prestar o servicio público. Tendo en conta que en aplicación da ordenanza municipal pola que se regula a taxa polo uso de instalacións deportivas e a prestación de actividades deportivas (BOP n.º 162, do 27 de agosto de 2013), foron satisfeitas polos suxeitos pasivos taxas de carácter periódico cuxos feitos impoñibles non foron realizados pola imposibilidade mencionada derivada da situación de crise sanitaria e estado de alarma. Vista a providencia de alcaldía pola que se da inicio ao expediente de devolución de ingresos indebidos correspondentes ás taxas abonadas a que se refire o apartado anterior. Visto que o artigo 26.3 do Real Decreto Lexislativo 2/2004, do 5 marzo, polo que se aproba o Texto Refundido da Lei reguladora das facendas locais establece que cando por causas non imputables ao suxeito pasivo, o servicio público, a actividade administrativa ou o dereito ao emprego ou aproveitamento do dominio público non se preste ou desenvolva, procederá a devolución do importe correspondente. Visto o artigo 36.1 do Real Decreto Lei 11/2020, do 31 de marzo, polo que se adoptan medidas urxentes complementarias no ámbito social e económico para facer fronte á COVID-19 que contempla, dentro do apartado de medidas de protección aos consumidores, a posibilidade de resolución das relacións de prestación de servicios que deveñan imposibles por mor da declaración do estado de alarma. Constando no expediente listaxe elaborada dende o servicio de Deportes do Concello co detalle das cotas pagadas polos usuarios en aplicación da ordenanza municipal e o importe que corresponde devolver. Visto o informe elaborado pola tesourería de carácter favorable e fiscalizado en igual sentido pola intervención, asinado en datas 5 de xuño e 7 de xuño de 2020, respectivamente. Visto que o 16 de xuño en cumprimento do establecido nos artigos 17.3 e 18.3 do Rd 520/2005 polo que se aproba o regulamento, asinouse proposta de resolución e que en aplicación do artigo 45.1 da Lei 39/2015, do 1 de outubro, do procedemento administrativo común, esta foi obxecto de publicación no Boletín Oficial da Provincia n.º 92, do 22 de xuño, por un prazo de 10 días durante os que os interesados poderían presentar as alegacións en defensa dos seus intereses que considerasen oportunas. Constando no expediente certificado asinado pola secretaría o 22 de xullo e relativo á exposición pública e inexistencia de alegacións presentadas durante o citado periodo de exposición pública. Considerados cumplimentados os trámites anteriores e vistos os argumentos xurídicos detallados nos antecedentes desta resolución, así como a xustificación de razóns de interese público para que o coñecemento da presente resolución se realice a través da publicación a que fai referencia o citado artigo 45.1 da Lei 39/2015, do 1 de outubro, de procedemento administrativo común en base aos argumentos detallados na proposta de resolución; esto é: O presente expediente afecta a unha pluralidade moi ampla de persoas o que se une á excepcionalidade da situación na que nos atopamos debido á crise sanitaria da COVID19, que tivo entre outras consecuencias, que o traballo nas oficinas municipais se continúe a facer de xeito non presencial nunha porcentaxe moi importante. O anterior, unido á ausencia da dispoñibilidade inmediata de moitos dos datos identificativos completos para proceder á notificación persoal de cada un dos usuarios afectados e, sobre todo, que ésta tería que facerse por medios non electrónicos xa que estamos ante persoas físicas non obrigadas a relacionarse coa administración por medios telemáticos, ten como consecuencia as dificultades de encaixar ese trámite do procedemento co dereito ao exercicio non presencial do traballo dos funcionarios do concello. A esto habería que unir as medidas reguladoras da situación de estado de alarma que aconsellan restrinxir o contacto ao máximo posible, procurando a consecución de todos os obxectivos do xeito máis acorde coas restriccións dirixidas a frenar a actual pandemia. Ademáis, a busca de toda a información necesaria e a realización das notificacións persoais levaría a un retraso na tramitación do expediente que sería máis prexudicial para os intereses dos usuarios. Por tanto, no contexto actual estímase que a publicación da presente resolución, que pretende restituír a situación xerada pola falta de prestación dun servizo municipal, cumprirá o obxecto de dar a coñecer o contido da mesma producindo os efectos propios da notificación e considerando así xustificadas as razóns de interese público a que se refire o artigo 45.1 da Lei 39/2015, do 1 de outubro, de procedemento administrativo común. En aplicación dos artigos 14 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das facendas locais; os artigo 32 e 221 e seguintes da Lei 58/2003 xeral tributaria e 17 e seguintes do Real Decreto 520/2005 polo que se aproba o regulamento de desenvolvemento da Lei anterior, en materia de revisión en vía administrativa e as demáis facultades que teño asignadas, RESOLVO: Primero. –Aprobar a devolución das taxas seguintes: TAXAS ACTIVIDADES DEPORTIVAS (1*) Cuota mensual (M); trimestral (T) o anual (A). (2*) Si el importe pagado lleva algún descuento, la cuota irá seguida de una “D”. TAXAS PISCINA E XIMNASIO Segundo. –Publicar a presente resolución no Boletín Oficial da Provincia e no taboleiro de edictos do Concello en aplicación do artigo 45.1 da Lei 39/2015. Terceiro. –Sinalar que para que a devolución se leve a efecto é necesario que se presente no concello a través do rexistro certificado do número de conta onde se fará a devolución acompañado de DNI. En Cedeira, asinado polo alcalde, Pablo Diego Moreda Gil, na data que figura á marxe, ante min, Javier Zunzunegui Vázquez, secretario accidental do Concello, do que dou fe.>> Cedeira, 28 xullo de 2020. O alcalde Asdo.: Pablo Diego Moreda Gil